338 C. PLINII HIST. NA. LIB. XXXVII. 



gemmis distant, tantum scythici a ceteris smaragdis. 

 Proximam laudem habent , sicut et sedem , bactriani , 

 quos in commissuris saxorum colligere dicuntur etesiis 

 flantibus. Tune enim , tellure tersa , nitent , quia iis 

 ventis maxime arenae moventur. Sed hos minores multo 

 scythicis esse tradunt. Tertium locum aegyptii habent, 

 qui eruuntur circa Copton oppidum Thebaidis in colli- 

 bus , ex cautibus. Reliqua gnera in metallis aerariis in- 

 veniuntur. Quapropter principatum ex iis cyprii obti- 

 nent : dosque eorum est nec in colore liquido , nec 

 diluto, verum ex humido pingui, quaque perspicitur, 

 imitante translucidum maris : pariterque translucentem 

 colorem expellit , et aciem reficit. Ferunt in ea insula 

 tumulo reguli Hermiae, juxta cetarias, marmoreo leoni 

 fuisse inditos oculos ex smaragdis, ita radiantibus etiam 

 in gurgitem, ut territi refugerent thynni, diu miran- 

 tibus novitatem piscatoribus , donec mutavere oculis 

 gemmas. 



Yitia eorum. 



XVIII. Sed et vitia demonstrari oportet in tam pro- 

 clivi erratu. Sunt quidem omnium eadem. Quaedam ta- 

 men nationum peculiaria, sicut in homine. Ergo cyprii 

 varie glauci , magisque ac minus in eodem smaragdo 

 aliis partibus tenorem illum scythicae austeritatis non 

 semper custodiunt. Ad hoc quibusdam intercurrit uni- 



